Ymosodiad Parc Finsbury

Digwyddodd ymosodiad Parc Finsbury, Llundain, ar 19 Mehefin 2017 pan yrrwyd fan yn fwriadol i mewn i gerddwyr Mwslemaidd.

Collodd un dyn ei fywyd ger Mosg Parc Finsbury - o bosib oherwydd yr ymosodiad. Anafwyd 10 o Fwslemiaid yn ddifrifol hefyd gan y fan, wedi iddynt fod yn gweddïo mewn Tarawih, sef cyfarfod gweddi yn adeg Ramadan.Van Hits Pedestrians Near a Mosque in London, Killing One, New York Times, 18 Mehefin 2017 Ystyriwyd y digwyddiad i ddechrau fel llofruddiaeth ac yna fel digwyddiad terfysgol.

Llogwyd y fan o gwmni Pontyclun Van Hire, Rhondda Cynon Taf. Daliwyd gyrrwr y fan gan y Mwslemiaid, a gwarchodwyd ef rhag niwed gan swyddogion y Mosg, a'i drosgwlwyddo i'r heddlu pan y cyrhaeddon nhw. Enwyd y dyn dan amheuaeth gan yr heddlu: Darren Osborne, 47-oed a thad i bedwar o blant o Gaerdydd, ond a fagwyd yn Weston-super-Mare.

Digwyddodd yr ymosodiad yn etholaeth seneddol yr arweinydd Llafur Jeremy Corbyn. “An attack on a mosque, an attack on a synagogue, an attack on a church is actually an attack on all of us,” meddai Corbyn. Roedd hyn yn dilyn sawl ymosodiad terfysgol tebyg gan gynnwys Pont Llundain a ffrwydriad yn Arena Manceinion.

Ar 1 Chwefror 2018, cafwyd Darren Osborne yn euog o lofruddiaeth ac o geisio llofruddio yn Llys y Goron Woolwich."Finsbury Park: Darren Osborne yn euog", Golwg360 (1 Chwefror 2018). Adalwyd ar 2 Chwefror 2018. Ar 2 Chwefror, fe gafodd ei ddedfrydu i garchar am oes, ac i dreulio o leiaf 43 o flynyddoedd dan glo."Oes o garchar i Darren Osborne", Golwg360 (2 Chwefror 2018). Adalwyd ar 2 Chwefror 2018.

Gweler hefyd
Islamoffobia

Cyfeiriadau

Categori:2017 yn y Deyrnas Unedig
Categori:Hanes Llundain
Categori:Terfysgaeth yn 2017
Categori:Terfysgaeth yn y Deyrnas Unedig
Categori:Trais yn erbyn Mwslimiaid